ANAN เปิดกลยุทธ์สู้ “โควิด” อัดโปรฯกระตุ้นยอดผ่านออนไลน์ ตอบโจทย์ดีมานด์ลูกค้า
ANAN เปิดกลยุทธ์สู้ “โควิด” อัดโปรฯกระตุ้นยอดผ่านออนไลน์ ตอบโจทย์ดีมานด์ลูกค้า
17 เม.ย. 2563

นายชานนท์ เรืองกฤตยา ประธานเจ้าหน้าที่บริหาร และกรรมการผู้จัดการใหญ่ บริษัท อนันดา ดีเวลลอปเม้นท์ จำกัด (มหาชน) หรือ ANAN เปิดเผยว่า จากสถานการณ์การแพร่ระบาดของไวรัสโควิด-19 ส่งผลกระทบต่อตลาดและพฤติกรรมการบริโภคของลูกค้า ทำให้เชื่อว่าหลังจากวิกฤติโควิดหมดไป รูปแบบของการดำเนินธุรกิจและการใช้ชีวิตของผู้คนก็จะเปลี่ยนแปลงไปเช่นกัน ซึ่งบริษัทได้ปรับการดำเนินธุรกิจใหม่ ภายใต้ THE GAME CHANGER  ซึ่งเป็นแผนกลยุทธ์หลักทางธุรกิจที่พัฒนามาเพื่อให้สอดคล้องและตอบรับกับสถานการณ์ปัจจุบัน
โดยมีเป้าหมายเพื่อตอบโจทย์ความต้องการของผู้บริโภค ที่มีความต้องการด้านบริการที่สะดวกสบาย เข้าถึงง่าย  สามารถตอบโจทย์ครบในทุกช่องทางและทุกรูปแบบ (CONVENIENCE) และที่สำคัญในเรื่องของความคุ้มค่า ตรงใจกับการใช้งานและความต้องการ (BEST DEAL) โดยหลักการของกลยุทธ์ THE GAME CHANGER ประกอบด้วยแกนสำคัญ 3 แกนคือ
โดย CEO จะมาช่วย Youtuber (ภาคจำเป็น) บนโลกออนไลน์ พร้อมกับเพื่อนซี้คู่ใจที่เป็นเหมือน AVATAR ของ CEO ในชื่อที่เรียกจนติดหูว่า “MR. SPACEMAN” ที่จะพาทุกคนไปทำกิจกรรมสนุกๆกับ CEO ไม่ว่าจะเป็นรูปแบบการทำงานใน  Style Ananda หรือการสร้างพลังบวก เติมไอเดียดีๆ และมุมมองต่อสถานการณ์ต่างๆที่จะเป็นประโยชน์ต่อคนเมืองนอกจากเรื่องราวดีๆที่จะมาชวนกันคิดชวนกันทำและกิจกรรม Challenge สนุกๆแก้เครียดกับกลุ่ม KOL,CELEB, เพื่อนๆ พี่น้องในวงการและลูกบ้านอีกด้วย
“สถานการณ์นี้ถือเป็นโอกาสดีในการปรับตัว ปรับกลยุทธ์ต่าง ๆ เพื่อนำพาธุรกิจออกจากวิกฤติได้หากเกิดสถานการณ์วิกฤติขึ้นอีกในอนาคต พร้อมทั้งส่งเสริมระบบการทำงานผ่านช่องทางออนไลน์ของทุกฝ่าย ปรับเปลี่ยนการทำงานเป็นระบบ work from home เพื่อให้การทำงานไม่สะดุด และเพิ่มศักยภาพช่องทางการขายออนไลน์ให้มีประสิทธิภาพมากขึ้น และเชื่อว่าความต้องการคอนโดติดรถไฟฟ้ายังมีอยู่ต่อเนื่อง เห็นได้จากผลตอบรับเป็นอย่างดีจากลูกค้าที่ซื้อโครงการ ไอดีโอ คิว วิคตอรี่ และ โครงการ เอลลิโอ เดลเนสท์ ที่มาตรวจรับและทยอยโอนกรรมสิทธิ์กันอย่างต่อเนื่อง” นายชานนท์ กล่าว
ด้านพงศ์อนันต์ สุขเกษม ผู้ช่วยกรรมการผู้จัดการใหญ่ฝ่ายการตลาด ของ ANAN กล่าวว่า ช่วงเวลานี้ถือเป็นโอกาสที่ดีที่สุดสำหรับลูกค้าที่มีความพร้อมความสามารถในการใช้จ่ายและต้องการที่อยู่อาศัย เนื่องจากมาตรการต่าง ๆ ของภาครัฐ และอัตราดอกเบี้ยต่ำเอื้อต่อการซื้ออสังหาริมทรัพย์ประกอบกับเป็นช่วงที่ผู้ประกอบการส่วนใหญ่จัดโปรโมชั่นพิเศษและส่วนลดมากมาย ล่าสุด อนันดาฯ เปิดตัวแคมเปญ MOVE NOW เพราะเข้าใจความต้องการของลูกค้าที่อยากซื้อที่อยู่อาศัย ณ ช่วงเวลานี้ แต่ไม่อยากออกจากบ้าน และรองรับดีมานด์ในตลาดที่ยังมีอยู่สูง ด้วย Ananda iStore  ช่องทางขายออนไลน์ที่สามารถซื้อโครงการของอนันดาฯ ได้ง่ายๆ สะดวกสบายตลอด 24 ชม. ผ่าน 3 ช่องทาง
พร้อมโปรโมชั่นแคมเปญ “Ananda MOVE NOW!” กับ 32 โครงการพร้อมอยู่ ทั้งคอนโดใกล้รถไฟฟ้า บ้านเดี่ยวและทาวน์เฮาส์พร้อมอยู่ทุกยูนิตกับดีลพิเศษ ภายใต้แบรนด์ คอนโดมีเนียม “แอชตัน” “ไอดีโอ คิว” “ไอดีโอ โมบิ” “ไอดีโอ” “เอลลิโอ” “ยูนิโอ” บ้านเดี่ยว และทาวน์เฮ้าส์ “อาร์เทล” “แอริ” “เอโทล” “ยูนิโอ ทาวน์” และ “เออร์บานิโอ” ในราคาเริ่มต้น 1.29 – 39.9 พร้อมโปรโมชั่นสุดพิเศษจากแต่ละโครงการ อาทิ อยู่ฟรียาว ๆ สูงสุด 2 ปี รับส่วนลดสูงสุด 3 ล้านบาท ฟรีค่าใช้จ่ายวันโอนฯ ฟรีค่าส่วนกลางสูงสุด 2 ปี (เงื่อนไขตามบริษัทฯ กำหนด)  ตั้งแต่วันนี้ – 15 พ.ค. 63 นอกจากนี้ เพิ่มความมั่นใจในคุณภาพห้อง ด้วยการเพิ่มประกันห้องชุดเพิ่ม 1 ปี สำหรับโครงการ IDEO  และ IDEO MOBI ที่ร่วมรายการ